CELEX: 62010CN0210
Language: da
Date: 2010-05-03 00:00:00
Title: Sag C-210/10: Anmodning om præjudiciel afgørelse indgivet af Hajdú-Bihar Megyei Bíróság (Ungarn) den 3. maj 2010 — Urbán Márton mod Vám- és Pénzügyőrség Észak-alföldi Regionális Parancsnoksága

17.7.2010   
            
            
               DA
            
            
               Den Europæiske Unions Tidende
            
            
               C 195/7
            
         Anmodning om præjudiciel afgørelse indgivet af Hajdú-Bihar Megyei Bíróság (Ungarn) den 3. maj 2010 — Urbán Márton mod Vám- és Pénzügyőrség Észak-alföldi Regionális Parancsnoksága
   (Sag C-210/10)
   2010/C 195/11
   Processprog: ungarsk
   
      Den forelæggende ret
   
   Hajdú-Bihar Megyei Bíróság
   
      Parter i hovedsagen
   
   
      Sagsøger: Urbán Márton
   
      Sagsøgt: Vám- és Pénzügyőrség Észak-alföldi Regionális Parancsnoksága
   
      Præjudicielle spørgsmål
   
   
               1)
            
            
               Er en sanktionsordning, hvorefter der pålægges en ensartet bøde på 100 000 HUF, for enhver overtrædelse af bestemmelserne i artikel 13-16 i Rådets forordning (EØF) nr. 3821/85 (1), som omhandler anvendelsen af kontrolapparatets diagramark inden for vejtransport, forenelig med proportionalitetsbetingelsen i artikel 19, stk. 1 og 4, i Europa-Parlamentets og Rådets forordning (EF) nr. 561/2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 samt ophævelse af Rådets forordning (EØF) nr. 3820/85 (2)?
            
         
               2)
            
            
               Er en sanktionsordning, som ikke differentierer med hensyn til bødens størrelse på grundlag af den begåede overtrædelses grovhed, forenelig med proportionalitetsprincippet?
            
         
               3)
            
            
               Er en sanktionsordning, som ikke tillader, at der tages hensyn til formildende omstændigheder ved vurderingen af lovovertrædelsen, forenelig med proportionalitetsprincippet?
            
         
               4)
            
            
               Er en sanktionsordning, som ikke differentierer på grundlag af lovovertræderens personlige omstændigheder, forenelig med proportionalitetsprincippet?
            
         
      (1)  Rådets forordning (EØF) nr. 3821/85 af 20.12.1985 om kontrolapparatet inden for vejtransport, EFT L 370, s. 8.
   
      (2)  Europa-Parlamentets og Rådets forordning (EF) nr. 561/2006 af 15.3.2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 samt ophævelse af Rådets forordning (EØF) nr. 3820/85 — Erklæring, EUT L 102, s. 1.